Skietery buite KVBA-kantoor ondersoekArgieffoto (Foto: MikeGunner/Pixabay) Een man is dood en drie ernstig beseer toe skote Donderdagmiddag in Rustenburg op hulle gevuur is. Brig. Sabata Mokgwabone, woordvoerder van die polisie, sê mense het buite die kantoor van die Kommissie vir Versoening, Bemiddeling en Arbitrasie (KVBA) gestaan toe ŉ onbekende persoon verskeie skote op hulle gevuur het. “ŉ 40-jarige man is dood. Drie persone het ernstige beserings opgedoen en is na ŉ hospitaal geneem vir verdere behandeling.” Die motief vir die aanval is nog nie bekend nie. Niemand is nog in hegtenis geneem nie. Die polisie stel ondersoek in.